ועדת הכספים, כנסת 20, פרוטוקול מספר 208, 2015-12-22 12:50

משה גפני: שלום לכולם, אני מתכבד לפתוח את הישיבה.

משה גפני: על סדר היום - תקנות מס הכנסה (תיאומים בשל אינפלציה)(שיעורי פחת)(הוראת שעה), התשע"ו-2015.

משה גפני: אני מבין שזו הטבה.

משה גפני: בבקשה.

<ליאת גרבר: התקנות בעצם מאפשרות פחת מואץ לציוד שמשמש בבית מלון, ולציוד שבבעלותה של חברה תעשייתית, בין היתר – ציוד שמשמש במשמרות.

<ליאת גרבר: התקנות הוארכו מדי שנה, ואנחנו מציעים להמשיך ולהאריך אותן עד תום שנת המס 2016.

משה גפני: שאלות?

<שלומית ארליך: רק להבהרה – בדרך כלל התקנות האלה מאושרות בכל שנה מחדש, או בכל כמה שנים.

<שלומית ארליך: עד היום האופן שבו נכתבו התקנות, הנוסח היה כך שהם תיקנו את תקנות מס הכנסה (תיאומים בשל אינפלציה)(שיעורי פחת),(תיקון מס' 3).

<שלומית ארליך: משנת 89 ועד, בעצם, 2013.

<שלומית ארליך: עכשיו, בעצם, ממה שאני מבינה, הבאתם את זה כנוסח נפרד, רק מבחינה טכנית.

<שלומית ארליך: זאת אומרת, אין שינוי מבחינה מהותית.

<ליאת גרבר: נכון.

<שלומית ארליך: זה כדי שלא נצטרך כל פעם להיתלות בתיקון מס' 3, אלא רק להעביר את זה, ככה, באופן נפרד, עצמאי.

<ליאת גרבר: נכון.

<ליאת גרבר: פשוט שזה יהיה בתקנות העיקריות, ולא יצרכו ללכת לתיקון של התיקון, ולחפש כל פעם את התיקון שנעשה בשנת 89.

<ליאת גרבר: פשוט מתקנים את התקנות העיקריות, זה נוסח בלבד, ההטבה נשארת אותה הטבה.

<שלומית ארליך: ובעצם יוצרים גם רצף כי התחילה תהיה מ-1 בינואר, 2014.

<ליאת גרבר: ולגבי ציוד - - -

<שלומית ארליך: התקנות האחרונות פקעו ב-31 בדצמבר, 2013.

משה גפני: מי בעד אישור התקנות?

משה גפני: הצבעה בעד אישור התקנות – רוב נגד – אין התקנות אושרו.

משה גפני: התקנות אושרו.

משה גפני: תודה רבה.

משה גפני: ישיבה זו נעולה.